A falu területén neolitikumi, bronzkori és római kori leleteket tártak fel. Első említése 1296-ból maradt fenn "Villa Heoholm" néven. További névváltozatai: "Borcperg" (1333), "Burperg" (1357), "Burchperg" (1425). Román stílusú temploma 1230-ban épült. A 16. században megerősítették és átépítették. Az északi kapunál megmaradt egy 13. századi féldombormű: életfa, egy oroszlán meg egy félig oroszlán, félig hal állat, amelyek egy háromlevelű liliom felé nyúlnak.